4. pielikums

Valsts ieņēmumu dienesta rīkotā iepirkuma

“Dokumentu, platformas un palešu ratiņu piegāde”

iepirkuma identifikācijas Nr. FM VID 2023/201

uzaicinājumam

**Līgums Nr. FM VID 2023/201**

**“Dokumentu, platformas un palešu ratiņu piegāde”**

|  |  |
| --- | --- |
|  | Dokumenta datums ir tāelektroniskās parakstīšanas datums |

**Valsts ieņēmumu dienests**, reģistrācijas Nr. 90000069281, Talejas ielā 1, Rīgā, kā vārdā saskaņā ar likumu “Par Valsts ieņēmumu dienestu” rīkojas tā ģenerāldirektore Ieva Jaunzeme (turpmāk – Pasūtītājs), no vienas puses, un

\_\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_ personā, kura rīkojas saskaņā ar statūtiem (turpmāk – Piegādātājs), no otras puses, abi kopā turpmāk saukti arī kā “Puses”, bet atsevišķi kā “Puse”, pamatojoties uz iepirkuma Nr. FM VID 2023/201 “Dokumentu, platformas un palešu ratiņu piegāde” rezultātiem, noslēdz šādu līgumu (turpmāk – Līgums):

1. Līguma priekšmets

**1.1.** Pasūtītājs uzdod un Piegādātājs, ievērojot Līguma un tā pielikuma noteikumus, veic savlaicīgi kvalitatīvu, jaunu dokumentu, platformas un palešu ratiņu (turpmāk tekstā – Prece) piegādi.

**1.2.** Detalizēta Preces specifikācija norādīta Līguma 1.pielikumā, bet Preces cena norādīta Līguma 2.pielikumā.

2. Līguma summa un norēķinu kārtība

2.1. Līguma kopējā summa ir **9999,00** **EUR** (deviņi tūkstoši deviņi simti deviņdesmit deviņi *euro* un 00 centi), bez pievienotās vērtības nodokļa (turpmāk - PVN). PVN tiek aprēķināts un maksāts papildus saskaņā ar Latvijas Republikā spēkā esošajos normatīvajos aktos noteikto.

1. Līguma kopējā summā ir ietvertas visas Līguma 1.1.apakšpunktā norādītās Preces izmaksas saskaņā ar Līguma 2.pielikumā noteikto Preces cenu.
2. Līguma 2.pielikumā norādītajā Preces cenā ir ietvertas visas izmaksas, kas saistītas ar Preces vērtību, izgatavošanu, piegādi, sakomplektēšanu (gatavam tūlītējai lietošanai), ieskaitot transporta un izkraušanas izmaksas līdz Pasūtītāja norādītajai Preces piegādes vietai, nodokļiem, izņemot pievienotās vērtības nodokli (turpmāk – PVN), nodevām, ar garantijas saistību nodrošināšanu saistītās izmaksas, nekvalitatīvas, bojātas un/vai līguma nosacījumiem neatbilstošas Preces neatbilstību novēršanas izmaksas (ja tādas būs nepieciešamas), ar nepieciešamo atļauju saņemšanu no trešajām personām saistītās izmaksas un citas ar Preces piegādes savlaicīgu un kvalitatīvu izpildi saistītās izmaksas.
3. Samaksu par kvalitatīvas un līguma nosacījumiem atbilstošas Preces vienību piegādi Pasūtītājs veic 30 (trīsdesmit) dienu laikā no Preces vienību piegādes pavadzīmes abpusējas parakstīšanas dienas, maksājumu pārskaitot uz Piegādātāja līgumā norādīto norēķinu kontu kredītiestādē.
4. Par Preces samaksas brīdi uzskatāms naudas pārskaitīšanas datums no Pasūtītāja norēķinu konta.
5. Līguma 2.pielikumā Preces cena ir norādīta, paredzot prognozējamo cenu svārstību risku un ir nemainīga visā Līguma darbības laikā. Pasūtītājs veic samaksu par Preci saskaņā ar Līguma 2.pielikumā norādīto Preces cenu.
6. Puses vienojas, ka Preces pavadzīme vienlaicīgi kalpos kā Preces nodošanas-pieņemšanas akts.
7. Līguma 2. pielikumā norādītās Preces cenas var tikt izmainītas, nepārsniedzot 10% (desmit procentus) no norādītās cenas, Pusēm rakstiski savstarpēji vienojoties un ievērojot šādus nosacījumus:

**2.8.1**. 1 (vienu) reizi Līguma darbības laikā, bet ne ātrāk kā 1 (vienu) gadu no Līguma spēkā stāšanās dienas;

**2.8.2**. a Centrālās statistikas pārvaldes publicētās patēriņa cenu izmaiņas 12 (divpadsmit) mēnešos pret iepriekšējiem 12 (divpadsmit) mēnešiem (%), skaitot no Līguma spēkā stāšanās dienas, pārsniedz 5 (piecus) %;

**2.8.3**. ja Preces cenas ir izmainījis to izgatavotājs vai oficiālais izplatītājs un Piegādātājs par to iesniedz Pasūtītājam Preces izgatavotāja vai oficiālā izplatītāja izsniegtu apliecinājumu.

1. Ja piemēroto sankciju dēļ Pasūtītājam nav tiesības veikt samaksu Piegādātājam par faktiski piegādāto Preci, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad Līguma 9.11.1. apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
2. Pasūtītājam nav pienākuma izlietot visu Līguma 2.1.apakšpunktā norādīto Līguma summu, pasūtot Preci Līgumā noteiktajā kārtībā.

3. Preces piegādes kārtība

3.1. Piegādātājs par saviem līdzekļiem, izmantojot sev pieejamo darbaspēku un transportu, nodrošina kvalitatīvas, jaunas un līguma nosacījumiem atbilstošas Preces savlaicīgu piegādi atsevišķu piegāžu veidā uz Līguma 3.3.apakšpunktā norādīto piegādes vietu, atbilstoši Pasūtītāja pilnvarotās kontaktpersonas elektroniski nosūtītajam Preces pieteikumam.

**3.2.** Pasūtītāja pilnvarotā persona nosūta Preces pieteikumu, kurā norāda piegādājamās Preces vienību veidu, skaitu un nosaukumu, cenu, Preces piegādes adresi (ieskaitot stāvu un telpu) un vēlamo piegādes laiku un elektroniski to nosūta Piegādātāja pilnvarotajai personai uz elektroniskā pasta adresi.

**3.3.** Piegādātājs piegādā Preci Pasūtītāja adresē Talejas iela 1, Rīga Pasūtītāja darba laikā no pirmdienas līdz ceturtdienai no plkst.9.00 līdz plkst.16.00 un piektdienās no plkst.9.00 līdz plkst.15.00. Pušu pilnvarotās kontaktpersonas pirms piegādes iepriekš savlaicīgi saskaņo Preces piegādes laiku Pasūtītāja darba laikā piegādes dienā.

**3.4.** Piegādātājs piegādā Preci ne ilgāk kā 20 (divdesmit) darba dienu laikā no Pasūtītāja pilnvarotās kontaktpersonas elektroniska Preces pieteikuma nosūtīšanas dienas uz Piegādātāja norādīto elektroniskā pasta adresi.

**3.5.** Piegādātājs nodrošina un veic Preces izkraušanas un komplektēšanas darbus par saviem līdzekļiem bez papildu maksas Preces piegādes vietā Pasūtītāja pilnvarotās personas norādītajās telpās.

**3.6.** Saņemot Preci, Pasūtītāja pilnvarotā persona pirms parakstīt pavadzīmi, pārbauda atvesto Preces vienību atbilstību Līguma nosacījumiem un nosūtītajam Preces pieteikumam. Ja atvestā Prece neatbilst Līguma nosacījumiem un/vai nosūtītajam Preces pieteikumam (kvalitātes, kvantitātes u.c. neatbilstības), Pasūtītāja pilnvarotā persona atvesto Preci nepieņem un pavadzīmi neparaksta, un nosūta Līguma 9.8.2.apakšpunktā noteiktai Piegādātāja pilnvarotajai personai (turpmāk – Piegādātāja pilnvarotā persona) uz elektroniskā pasta adresi motivētu pretenziju. Piegādātājs par saviem līdzekļiem bez papildus samaksas 20 (divdesmit) darba dienu laikā novērš pretenzijā norādītos Preces trūkumus, un nepieciešamības gadījumā to apmaina pret jaunu Preci.

**3.7.** Preces piegādes kavējumā ieskaita visu laika periodu, kas pārsniedz Līguma 3.4.apakšpunktā norādīto termiņu līdz dienai, kad Piegādātājs piegādā Līguma nosacījumiem un Pasūtītāja prasībām atbilstošu Preci un Pasūtītāja pilnvarotā persona paraksta Preces piegādes pavadzīmi. Kavējumā netiek ieskaitīts laika periods no Preces saņemšanas dienas, kurā Prece netika pieņemta, līdz pretenzijas par neatbilstību novēršanu nosūtīšanas dienai.

3.8. Preces piegāde tiek uzskatīta par veiktu katras attiecīgas pavadzīmes abpusējas parakstīšanas dienā. Pavadzīmi paraksta Pušu pilnvarotās personas. Preces piegādes pavadzīme ir pamatojums norēķinu veikšanai Līgumā noteiktajā kārtībā.

4. Pušu atbildība

**4.1.** Par Līguma noteikumu neizpildi vai nepienācīgu izpildi Puses ir atbildīgas Līgumā un Latvijas Republikas normatīvajos aktos noteiktajā kārtībā.

4.2. Ja Pasūtītājs Līguma 2.4.apakšpunktā norādītajā termiņā neveic samaksu par piegādāto Preci, Piegādātājs prasa un Pasūtītājs maksā līgumsodu 0,1% (viena desmitā daļa procenta) apmērā no savlaicīgi nesamaksātas summas par katru nokavēto samaksas dienu. Saskaņā ar šo punktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no kavētā maksājuma summas.

**4.3.** Ja Piegādātājs pēc Līguma noslēgšanas atsakās veikt Preču piegādi atbilstoši Pasūtītāja pilnvarotās personas elektroniski nosūtītājam Preces piegādes pieteikumam, tad Pasūtītājs prasa un Piegādātājs maksā līgumsodu 200,00 EUR (divi simti *euro* un 00 centi) apmērā.

4.4. Ja Piegādātājs neievēro Līguma 3.4.apakšpunktā norādīto termiņu, Pasūtītājs prasa un Piegādātājs maksā līgumsodu 0,1% (vienas desmitās daļas procenta) apmērā no Preces pasūtījuma summas par katru piegādes kavējuma dienu. Saskaņā ar šo punktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no Preces pasūtījuma kopējās summas.

4.5. Ja Piegādātājs neievēro Līguma 5.4.apakšpunktā norādīto neatbilstošas un/vai bojātas Preces trūkumu, bojājumu, neatbilstību novēršanas termiņu Preces garantijas laikā, Pasūtītājs prasa un Piegādātājs maksā līgumsodu 0,1% (viena desmitā daļa procenta) apmērā no neatbilstošas Preces cenas par katru nokavējuma dienu līdz pilnīgai Preces trūkumu, bojājumu, neatbilstību novēršanai. Saskaņā ar šo punktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no neatbilstošas Preces cenas.

**4.6.** Ja nokavēta kādas Līgumā noteiktās saistības izpilde, līgumsods katrā atsevišķā tā piemērošanas gadījumā aprēķināms par periodu, kas sākas nākamajā kalendāra dienā pēc Līgumā noteiktās saistības izpildes termiņa un ietver dienu, kurā saistība izpildīta. Līgumsodu aprēķina no attiecīgās summas.

**4.7.** Par Piegādātāja Līgumā noteikto nosacījumu pārkāpumu Pasūtītājs Piegādātājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Piegādātājam 1 (viena) mēneša laikā sniegt atbildi par savu izvēli – to ietvert nākamajā Pasūtītāja maksājamā summā (dzēst ieskaita veidā) vai nomaksāt to 1 (viena) mēneša laikā, bet nepārsniedzot Līguma spēkā esamības termiņu.

**4.7.1**. Piegādātājs, atbildot uz 4.7.apakšpunktā norādīto Pasūtītāja vēstuli, informē par savu izvēli - to ietvert nākamā Pasūtītājam maksājamā summā (dzēst ieskaita veidā) vai nomaksāt to 1 (viena) mēneša laikā.

**4.7.2**. Ja Piegādātājs, atbildē uz 4.7.apakšpunktā norādīto Pasūtītāja vēstuli, ir izvēlējies līgumsodu dzēst ieskaita veidā, tad Piegādātājs izrakstot nākamo rēķinu par piegādāto Preci rēķinā norāda Preces kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu. Ja nākamā Pasūtītāja maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām Pasūtītājam maksājamām summām.

4.8. Pusēm ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem.

**4.9.** Līgumsoda samaksa neatbrīvo Puses no pārējo Līguma saistību izpildes un zaudējumu atlīdzināšanas pienākuma.

5. Garantijas nosacījumi

* 1. Piegādātājs garantē piegādātās Preces atbilstību Līguma un pielikuma noteikumiem un Latvijas Republikā spēkā esošo saistošo normatīvo aktu noteiktajām prasībām.
	2. Piegādātājs nodrošina piegādātajai Precei 24 (divdesmit četru) mēnešu garantiju. Garantijas termiņš tiek skaitīts no dienas, kad attiecīgās Pušu pilnvarotās personas parakstījušas Preces pavadzīmi.
	3. Ja Precei garantijas termiņā konstatēti trūkumi vai bojājumi, kas nav radušies Pasūtītāja vainas dēļ (Pasūtītājs ir ievērojis Preces glabāšanas un/vai lietošanas prasības), Pasūtītāja pilnvarotā persona sastāda motivētu pretenziju un nosūta to Piegādātāja pilnvarotajai personai uz elektroniskā pasta adresi.
	4. Preces garantijas laikā Piegādātājs par saviem līdzekļiem bez papildus samaksas novērš piegādātās Preces vienības trūkumus vai bojājumus, kas nav radušies Pasūtītāja vainas dēļ (Pasūtītājs ir ievērojis Preces glabāšanas un/vai lietošanas prasības), nepieciešamības gadījumā apmainot to pret jaunu, Līguma un tā pielikumu nosacījumiem atbilstošu Preci 20 (divdesmit) darba dienu laikā no dienas, kad Pasūtītāja pilnvarotā persona Līguma 5.3.apakšpunktā noteiktā kārtībā ir nosūtījusi motivētu pretenziju Piegādātāja pilnvarotajai personai uz elektroniskā pasta adresi.
	5. Līguma garantijas noteikumi attiecas uz garantijas darbības laikā neierobežotu reižu skaitu veiktu Preces trūkumu novēršanu vai apmaiņu.
	6. Neskatoties uz Līguma izbeigšanu, Piegādātājs nodrošina ar šo Līgumu uzņemto garantijas nosacījumu savlaicīgu un kvalitatīvu izpildi.

6. Līguma darbības termiņš

**6.1.** Līgums stājas spēkā ar pēdējā pievienotā droša elektroniskā paraksta un tā laika zīmoga datumu.

**6.2.** Līgums ir spēkā līdz Pušu saistību pilnīgai izpildei.

**6.3.** Pasūtītāja pilnvarotā persona ir tiesīga pasūtīt Preci līdz iestājas viens no šādiem nosacījumiem:

**6.3.1**. Pasūtītājs ir izlietojis Līguma 2.1.apakšpunktā norādīto Līguma kopējo summu;

**6.3.2.** ir pagājuši 2 (divi) gadi no Līguma spēkā stāšanās dienas.

**6.4.** Pusēm ir tiesības izbeigt Līguma darbību 30 (trīsdesmit) dienas iepriekš rakstiski paziņojot par to otrai Pusei.

**6.5.** Pasūtītājam ar rakstisku paziņojumu ir tiesības nekavējoties izbeigt Līguma darbību šādos gadījumos:

**6.5.1.** ja Piegādātājs pasludināts par maksātnespējīgu;

**6.5.2.** ja kompetentas valsts vai pašvaldību institūcijas Piegādātāja saimnieciskajā darbībā ir konstatējušas normatīvo aktu pārkāpumus un apturējušas tā darbību.

**6.6.** Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Piegādātajam, ja:

**6.6.1.** atbilstoši Starptautisko un Latvijas Republikas nacionālo sankciju likumam Līguma 9.11.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;

**6.6.2.** ja uz Piegādātāju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.

**6.7**. Ja Pasūtītājs izbeidz Līguma darbību saskaņā ar Līguma 6.5. vai 6.6.apakšpunkta nosacījumiem Piegādātājam nav tiesības celt nekādas pretenzijas un/vai pieprasīt zaudējumu segšanu no Pasūtītāja saistībā ar Līguma izbeigšanu.

**6.8.** Neskatoties uz Līguma izbeigšanu, Piegādātājs nodrošina piegādātajai Precei Līgumā noteikto garantijas nosacījumu savlaicīgu un kvalitatīvu izpildi, izņemot Līguma 6.6.apakšpunktā noteikto gadījumu.

7. Nepārvarama vara

**7.1.** Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā.

**7.2.** Par nepārvaramu varu netiek uzskatīti Preces defekti, Preces piegādes kavējumi vai Piegādātāju speciālistu nepieejamība darba nespējas vai citu iemeslu dēļ (ja vien minētās problēmas tieši neizriet no nepārvaramās varas).

**7.3.** Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.

**7.4.** Puses tiek atbrīvotas no atbildības saskaņā ar Līguma 7.1.punktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 7.3.punktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.

**7.5.** Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

**8. Strīdu izšķiršana**

**8.1.** Puses apņemas darīt visu iespējamo, lai visus strīdus, kas varētu rasties sakarā ar Līgumu, izšķirtu savstarpēju sarunu un vienošanās ceļā.

**8.2.** Strīdi, kurus nav iespējams izšķirt vienošanās ceļā, tiek izšķirti Latvijas Republikas tiesā, piemērojot Latvijas Republikas normatīvos aktus.

**9. Citi noteikumi**

**9.1.** Līgums atspoguļo Pušu vienošanos attiecībā uz Līguma priekšmetu un atceļ visas iepriekšējās sarunas, saraksti un vienošanās attiecībā uz Līguma priekšmetu, kas pastāvējušas starp Pusēm līdz Līguma parakstīšanai.

**9.2**. Puses apliecina, ka tām ir visas nepieciešamās tiesības un pilnvaras Līguma noslēgšanai un izpildei.

**9.3.** Kādam no Līguma noteikumiem zaudējot spēku Latvijas Republikas normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.

**9.4.** Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti- tālruņa, faksa numuri, elektroniskā pasta adreses, adreses u.c. šāda veida informācija, tad tā nekavējoties, bet ne vēlāk kā 5 (piecu) darba dienu laikā rakstiski, nosūtot vēstuli, paziņo par to otrai Pusei uz elektroniskā pasta adresi. Šāds paziņojums kļūst saistošs otrai Pusei 2. (otrajā) darba dienā pēc tā nosūtīšanas dienas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Vēstuli par Pasūtītāja pilnvaroto personu vai to rekvizītu maiņu paraksta Pasūtītāja Nodrošinājuma pārvaldes direktors vai persona, kura viņu aizvieto.

**9.5.** Pušu reorganizācija vai to vadītāju maiņa nevar būt par pamatu Līguma izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu saistību pārņēmējam. Piegādātājs brīdina Pasūtītāju par šādu apstākļu iestāšanos 10 (desmit) dienas iepriekš.

**9.6**. Par Līguma grozījumiem un papildinājumiem, izņemot Līguma 9.4.apakšpunktā noteikto gadījumu, Puses vienojas rakstiski. Līguma grozījumi un papildinājumi pēc to parakstīšanas kļūst par Līguma neatņemamām sastāvdaļām.

**9.7.** Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajām personām bez otras Puses rakstiskas piekrišanas.

**9.8**. Puses vienojas, ka Līguma izpildē tiek norīkotas šādas Pušu pilnvarotās personas:

**9.8.1.** no Pasūtītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

**9.8.2.** no Piegādātāja puses:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**9.9.** Pušu pilnvarotās personas savstarpējā sarakstē (arī Pasūtījumu un pretenziju nosūtīšanā), kas saistīta ar Līguma izpildi, izmanto elektronisko pastu, Līgumā norādītajā Pasūtītāja darba laikā. E-pasta vēstule Pusēm, ir saistoša tikai tad, ja vēstule sūtīta no Līguma 9.8. apakšpunktā vai rekvizītu zonā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Citā laikā nosūtītā sarakste uzskatāma par saņemtu nākamajā darba dienā. Nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pastam laiks tiek fiksēts un saglabāts arī elektroniskā formātā), kas nepieciešamības gadījumā katrai no Pusēm var kalpot par pierādījumu par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Piegādātāju par Līgumā noteikto termiņu neievērošanu, kā arī uzdevumu neizpildi.

**9.10**. Piegādātājs apliecina, ka Līguma saistību izpildē neveiks darījumus (neiegādāsies preces un nesaņems pakalpojumus) ar tādu fizisku vai juridisku personu (tai skaitā tās valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja juridiskā persona ir personālsabiedrība), pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.

**9.11.** Piegādātājs 2 (divu) daba dienu laikā rakstveidā informē Pasūtītāju:

**9.11.1.** par tieši vai netieši piemērotajām snakcijām Starptautisko un Lavijas Republikas nacionālo sankciju likuma izpratnē, t.sk., ja dalībniekam, valdes vai padomes loceklim, patiesā labuma guvējam, pārstāvēt tiesīgajai personai vai prokūristam, vai personai, kura ir pilnvarota pārstāvēt Piegādātāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēt tiesīgo personu vai prokūristu, ja Piegādātājam ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas;

**9.11.2.** ja mainās Piegādātājadalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Piegādātāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Piegādātājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search>  nav publicēta.

**9.12.** Pasūtītāja pilnvarotās personas nav pilnvarotas izdarīt grozījumus un labojumus Līgumā un tā pielikumos.

**9.13.** Līgums sagatavots uz 6 (sešām) lappusēm. Tā neatņemama sastāvdaļa ir 1.pielikums uz 4 (četrām) lappusēm un 2.pielikums uz 1 (vienas) lappuses. Līgums un tā pielikumi sagatavoti latviešu valodā elektroniska dokumenta veidā un parakstīti ar drošu elektronisko parakstu.

Pušu rekvizīti un paraksti

|  |  |
| --- | --- |
| Pasūtītājs:**Valsts ieņēmumu dienests**Talejas iela 1, Rīga, LV-1978Vienotais reģ. Nr.: 90000069281Tālr.: 67122689E-pasts: vid@vid.gov.lv *Norēķinu rekvizīti*: Valsts kaseKods: TRELLV22Konta Nr.: LV26TREL2130056037000 | Piegādātājs: |
| (drošs e-paraksts) | (drošs e-paraksts) |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

Līgumam Nr. FM VID 2023/201

Dokumenta datums ir tā

elektroniskās parakstīšanas datums

**Preces tehniskā specifikācija**

**Valsts ieņēmumu dienests**, reģistrācijas Nr. 90000069281, Talejas ielā 1, Rīgā, kā vārdā saskaņā ar likumu “Par Valsts ieņēmumu dienestu” rīkojas tā ģenerāldirektore Ieva Jaunzeme (turpmāk – Pasūtītājs), no vienas puses, un

\_\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_ personā, kura(š) rīkojas saskaņā ar statūtiem (turpmāk – Piegādātājs), no otras puses, abi kopā turpmāk saukti – Puses , bet atsevišķi - Puse, vienojas par šādu Preces tehnisko specifikāciju:

*Pielikums tiks papildināts atbilstoši Uzaicinājumam un izvēlētā pretendenta Tehniskajam piedāvājumam*

**Pušu paraksti:**

Pasūtītājs: Piegādātājs:

**Valsts ieņēmumu dienests Nosaukums**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_ |  \_\_\_\_\_\_\_\_\_\_\_\_\_\_\_\_\_  |

 DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

2.pielikums

Līgumam Nr. FM VID 2023/201

Dokumenta datums ir tā

elektroniskās parakstīšanas datums

**Preces cena**

**Valsts ieņēmumu dienests**, reģistrācijas Nr. 90000069281, Talejas ielā 1, Rīgā, kā vārdā saskaņā ar likumu “Par Valsts ieņēmumu dienestu” rīkojas tā ģenerāldirektore Ieva Jaunzeme (turpmāk – Pasūtītājs), no vienas puses, un

\_\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_ personā, kura(š) rīkojas saskaņā ar statūtiem (turpmāk – Piegādātājs), no otras puses, abi kopā turpmāk saukti – Puses , bet atsevišķi - Puse, vienojas par šādām Preces cenām:

*Pielikums tiks papildināts atbilstoši Uzaicinājumam un izvēlētā pretendenta Tehniskajam piedāvājumam*

**Pušu paraksti:**

Pasūtītājs: Piegādātājs:

**Valsts ieņēmumu dienests Nosaukums**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_ |  \_\_\_\_\_\_\_\_\_\_\_\_\_\_\_\_\_  |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU